Humusstofferne 73 



||ri i det følgende skal beskæftige os med nogle af de vigtigste, der særlig 

 vedrører de organiske Stoffers Forhold overfor Jordbunden. 



De Omdannelser, de organiske Stoffer lider ved Mikroorganismernes 

 Indflydelse, ligner i store Træk de kemiske Omdannelser, som foregaar 

 i de organiske Stoffer, naar de opvarmes og forbrændes. Det er altsaa 

 i Hovedsagen en Iltning, men denne Iltning kan foregaa dels ved 

 Hjælp af Luftens fri Ilt, dels paa Bekostning af den i selve Stofferne 

 værende bundne Ilt, ganske paa samme Maade som der kan foregaa en 

 Forbrænding i fri Luft eller en Forkulning i et for Luften afspærret 

 Rum (tør Destillation). Naar fx. et Stykke Træ ophedes tilstrækkelig 

 stærkt under Luftens Adgang, gaar der Ild i det, og det vil ilte sig ved 

 Hjælp af Luftens Ilt, saaledes at Kulstoffet bliver til Kulsyre og Brinten 

 til Vand. Muligt tilstedeværende Kvælstof gaar bort som frit Kvælstof, 

 medens de uorganiske Bestanddele bliver tilbage som Aske. Det er en 

 Proces, der foregaar i en Hast under stærk Varmeudvikling. Under 

 mindre energisk Varmeudvikling (uden Ildfænomen) vil en kemisk set 

 ganske lignende Proces foregaa med et Stykke Træ, naar det henligger 

 paa Jordens Overflade; der kan maaske hengaa lang Tid, men til Slut 

 vil ogsaa paa denne Maade Kulstoffet blive til Kulsyre og Brinten til 

 Vand, medens Askebestanddelene, der bliver tilbage, snart bortskylles 

 og forsvinder i Jordbunden (smig. dog Afsnittet om Forsteninger 1. Bd, 

 S. 88). Ophedes derimod et Stykke Træ i et lukket Rum, „forkulles" 

 det, samtidig med at der udvikles flydende og luftformige Destillations- 

 produkter. Forkulningen kan efter Omstændighederne gaa saa vidt, at 

 al Ilt, Brint og Kvælstof er uddrevet, og kun en Del af Kulstoffet bliver 

 tilbage som sort Trækul, men den kan ogsaa være mindre energisk, saa 

 at der bliver „brunt Kul" tilbage, d. v. s. et brunfarvet Stof, der foruden 

 Kulstof endnu indeholder noget Brint og Ilt. De flydende og luftformige 

 Destillationsprodukter er dels Vand, dels Forbindelser af Kulstof og Ilt: 

 Kulsyre og Kulilte — , af Kulstof og Brint: Methan og andre Kul- 

 brinter — og af Kulstof, Brint og Ilt: Alkoholer, Fenoler, Syrer (fx. 

 Eddikesyre). Findes der kvælstofholdige Forbindelser i Stoffet, bliver 

 Kvælstoffet ved energisk Opvarmning frigjort som Ammoniak, men ved 

 mindre energisk Fremgangsmaade bliver de tilbageblivende Kul kvæl- 

 stofholdige. En meget lignende Proces, men langsommere og mindre 

 energisk i sit Forløb, foregaar, naar Plantedele eller dyriske Levninger 

 henligger uden Luftens Adgang enten saa tæt sammenlejret, at Luftens 

 Ilt ikke kan komme til, eller opbevaret under Vand, hvor Ilttilgangen 

 ogsaa er stærkt begrænset (smig. 1. Bd. S. 227, 2. Bd. S. 186). De or- 

 ganiske Rester bliver mørkfarvede og omdannes til sure Humusstoffer, 

 der, hvis de oprindelig indeholdt Protein, nu indeholder Kvælstof i 



